רוקמת חלומות: מאי 2013
הדואר בא היום ... אומנם לא באוטו האדום, כמו בשיר הילדים המוכר,
אבל בשנה האחרונה מספר הרכישות שלי ברשת וכפועל יוצא החבילות שמגיעות בדואר עלו בצורה משמעותית.
קניות האונליין הפכו לפופולריות בשנים האחרונות והסיבות רבות :
קניית מוצרים שלא ניתן להשיג בארץ, קנייה מיוצרים שאין להם חנויות פיזיות אלא רק ברשת (כמו באתר etsy),
פערי מחירים בין קניית מוצר בארץ וקנייתו דרך אתר בינלאומי וכמובן שלכל הסיבות האלו נוספת
ההתרגשות והאנרגיה שמלוות פתיחת חבילה שרק הגיעה מהדואר...
(את נושא ההזמנות שלא מגיעות או מתעכבות אני מעדיפה להשאיר לפוסט אחר, אבל ברור שיש גם חסרונות לקניה ברשת וצריך לקחת אותם בחשבון)
מהרגע שראיתי אותם הוקסמתי מהאיורים של גבריאלה ברוך,
בחנתי אותם בדף הפייסבוק שלה וגם באתר Etsy מתבוננת בהם ומרגישה כמו צועדת לעולם מרהיב של חלום.
גבריאלה היא בוגרת בצלאל, שאיוריה זכו בפרסים רבים ומוצגים בתערוכות שונות ברחבי העולם.
היצירה האהובה עליי נקראת "פעימות לב" ואותה רכשתי לפני כשבועיים.
האיור הגיע ארוז היטב ועטוף בנייר לבן שנסגר עם מדבקת פרפר מושלמת,
לחבילה צורפה גם מתנה חמודה - מדבקה קטנה של רובוט שגרמה לי ישר לחייך,
פתחתי את האריזה המושקעת בעדינות וזהירות, מתרגשת לראות שהאיור עוד יותר יפה במציאות,
אם זה אפשרי, כשהוא מודפס על נייר איכותי ומיוחד.
*דף הפייסבוק של גבריאלה ברוך
אני הולכת תמיד עם תיק ענק וכבד שמכיל המון פריטים ונמצא בסוג של בלאגן תמידי,
לכן שמחתי מאוד לראות את הנרתיקים המעוצבים של המותג STARJELLY שיכולים לעשות קצת סדר
בתוך התיק ולהוות גם תיק קלאצ' בפני עצמו כשלא רוצים לסחוב חצי בית.
המותג מציע תיקים ונרתיקים שונים לאמהות, אבות וילדים, בעלי סגנון וצבעוניות מיוחדת שאהבתי מאוד,
ניכרת תשומת הלב לפרטים ואיכות גבוהה של התיקים אותם יוצרת המעצבת עופרה גרף אביב.
החבילה הגיעה במהירות והייתי צריכה לשמור על התיק שלי כשמיה זיהתה בו אלמנטים ורודים,
וחשבה שרכשתי לה מתנה. ואני ? מאושרת מהתיק הנוח המעוצב והחדש שלי.
*דף הפייסבוק של Starjelly tlv
Asos ?
אין פשיוניסטה שלא מכירה את האתר בו ניתן לרכוש נעליים, בגדים אקססוריז לגברים ולנשים,
במחירים סבירים, מבחר סגנונות ומשלוח חינם. כל פעם שאני גולשת באתר, אני נתקפת סחרחורת, לא מצליחה למצוא פריט אחד שישלח לסל הקניות הוירטואלי, ומסתכלת בתמיהה על אלו שמוצאות מציאות.
מה אני כן מוצאת באתר ? איפור !
מוצרי איפור של Too faced אחת מחברות האיפור האהובות עליי, אותם לא ניתן לרכוש בארץ.
התחדשתי בפלטת No makeup makeup מוצר שחוסך לי הרבה זמן בבוקר ובמקום להשתמש במספר מוצרים כולם נמצאים בפלטה אחת. אפשר להתווכח על נוחות השימוש בפלטה קטנה יחסית אבל בשביל מי שלא אוהבת להתאפר בעזרת מברשות איפור רבות ואת רוב מוצרי האיפור שלה מניחה עם האצבעות הפלטה מצוינת.
כמובן שאי אפשר להתעלם מאריזת המתכת הורודה והמושלמת של המוצר- פינוק אמיתי !
לפלטה הוספתי גם את הסומק -Sweethearts blush והוספתי קרם ידיים עם חמאת שיאה של Korres
עליו קראתי המלצה בבלוג "ריסים ורסיסים" והתגלה כמוצר בעל ריח מדהים ומרקם מעולה.
לא כולם אוהבים את קניות האונליין, וגם אני הייתי חשדנית בקניה הראשונה והשנייה,
אבל אני קונה רק באתרים אותם אני מכירה, משלמת בדר"כ ב- PAYPAL,
הקניות לרוב מגיעות במהירות וגם כאשר אני נתקלת בבעיה תמיד יש כתובת אליה ניתן לפנות.
קראתי לפוסט mr.postman בגלל השיר המפורסם של ה"חיפושיות"...
חמישה לאהוב - instalove ! יום שני, 20 במאי 2013
הורדתי את האפליקציה כשעוד הייתה חדשה יחסית ומהר מאוד הצהרתי שאין סיכוי שאני מתמכרת ,
העליתי תמונה ועוד אחת, הוספתי פילטר צהבהב וגם מסגרת דהויה,
והבהרתי לכולם שאני לא מבינה על מה ההתלהבות.
חודש לאחר מכן כבר התמכרתי, לשיתוף התמונה נוסף גם הצד החברתי,
תגובות מרחבי העולם, מבט לעולמות אחרים והתבוננות ביצירתיות מעוררת השראה.
היום אני בודקת כמה פעמים ביום מה חדש באינסטגרם, כמעט לא מפספסת תמונה ולייק, בקיצור- מכורה.
בתור מכורה התחלתי לחפש פידים מעניינים וכך מהר מאוד מצאתי את חמשת החברות מצרפת,
עליהן אני כותבת בפוסט, שמצלמות בדיוק את הנושאים והסגנון אותו אני אוהבת בשילוב המון יצירתיות.
POMVERTE את הפיד של סטפני המקסימה מצרפת אני מכירה מאז שעקבו אחריה בערך 100 אנשים,
היום עוקבים אחרי הפיד שלה כבר 67,000... ובצדק. היא אוהבת וינטג', סורגת קרושה ויוצרת נעלים מושלמות לקטנטנים, התמונות שלה יצירתיות ומעוררות השראה, בעלות סגנון עדין וסטיילינג מושלם,
מגלה לנו עולם קסום בלי הרבה פילטרים ועם הרבה כישרון.
lily_rose מגדירה את עצמה בפרופיל כמכורה לנסיעות ואופנה,
היא מצלמת את חיי היום יום שלה מנקודת מבט מעניינת וייחודית,
אין סיכוי שתישארו אדישים לתמונות היצירתיות שלה, שמשלבות הרבה סטייל, מקוריות וחיוך.
אם אתם אוהבים וואשי טייפ, פרחים ורעיונות מעוררי השראה , בטוח תאהבו את הפיד של miss_etc
היא יוצרת טיפוגרפיה צבעונית מפרחים אותם היא קוטפת היישר מהגינה שלה,
מצלמת את חיי היום יום ( טבע, משפחה, בית ) בסגנון עדין ונקי שמיוחד לה.
הופתעתי וכעסתי לראות את אחת התמונות שלה בפינטרסט ואז גם בפייסבוק בלי קרדיט לפני כחודש,
מעלה שוב את הנושא החשוב שכל יוצר חושב עליו ( שימוש בתמונות ללא רשות וקרדיט)
מאז לשמחתי היא הוסיפה חתימה לתמונות שלה.
הפיד המקסים של tournicote משלב תמונות של אוכל, עיצוב ומשפחה,
ובנוסף מעניק מבט אל בובות מושלמות אותן היא סורגת בעצמה,
היא משתפת בתהליך היצירה שלהן ואז כמובן בבובות המוכנות שבעיניי הם שיא המתיקות.
JESSUSAUVAGE
מגדירה את עצמה בפרופיל כ"ציידת של אוצרות לא שימושיים" אהבתי את הרעיון,
וגם את התמונות שמשלבות סטיילינג עדין וטיפוגרפיה, אותה גם אני מאוד אוהבת לשלב בתמונות שלי. היא משתפת בפינות מקסימות מהבית שלה אליו עברה לאחרונה ומגלה ריהוט מושלם בסגנון וינטג',
וטעם משובח שבקלות יכול היה להשתלב באחד ממגזיני העיצוב המוכרים, מצלמת את חיי היום יום, לצד תמונות מעוצבות בצבע ורוד, תכלת ומנטה ופריטים אותם היא צובעת ויוצרת.
אני מחכה לחנות האטסי שלה ואני בטוחה שאני לא היחידה !
אלו חמשת האינסטגרמריות האהובות עליי באפליקציה הממכרת ,
יש לכם המלצות ? אשמח לקרוא עליהן בתגובות.
סקרנים לראות את התמונות שלי ? חפשו orly555.
Blog celebration ! - 200 posts
200 פוסטים מחייכים, מעוצבים, מצחיקים, מרגשים...
צילמתי. כתבתי. ערכתי. שיניתי. חיכיתי. פרסמתי. ולפעמים עוצרים להגיד תודה !
למי שטורח לפנות כמה דקות מזמנו ולקרוא. הפוסט יעודכן כל יום במהלך השבוע. בעדכון תתגלה עוד מתנה ממותגים שאני אוהבת,
אותה בחרתי במיוחד בשבילכם.
1. המתנה הראשונה היא שרשרת "מסיבת תה" השייכת למותג "קולולוש",
זוהר מור מעצבת תכשיטים קסומים בהשראת טיוליה בארץ ובעולם,
היא אוספת אלמנטים מיוחדים ומרכיבה יצירות מיוחדות בהשראת סיפורי עמים ודמויות מהאגדות. סקרנים ? אני ממליצה לכם להסתכל בעמוד הפייסבוק של "קולולוש" אותו זוהר מעדכנת בתמונות של תכשיטים חדשים, פריטי וינטג' למכירה מהאוסף שלה ותמונות מרהיבות מהטיולים שלה בעולם.
2. המתנה השניה היא חישוק קרושה מהקולקציה החדשה של Babytogo - סטודיו של מוצרי טקסטיל לחדרי ילדים ולבית. את כרמית קליין שמעצבת, יוצרת את הפריטים המיוחדים ומעניקה להם סגנון וצבעוניות כובשת פגשתי כשרכשתי חישוק קרושה דומה לחדר של מיה ויונתן, התרשמתי מהפריטים האיכותיים שמיוצרים בעבודת יד,
מהאריזה המתאימה ומשרות מושלם. בימים אלו משיקה כרמית קולקציה חדשה, אני ממליצה לכן להתרשם בעמוד הפייסבוק של Babytogo מהמוצרים הייחודיים בגווני הפסטל.
המתנה השלישית היא מעטפה הכוללת ניירות מכתבים,מעטפות ומדבקות של המותג Open your heart
שרה פלוט בעלת המותג יוצרת פריטים מקסימים (מוצרי נייר, תיק, שרשרת) שהמשותף לכולם הוא עיטורי הלבבות
והמסר של המותג אותו היא רוצה לשתף: הפצת אהבה, חלומות, רומנטיקה וכנות. למותג נחשפתי לראשונה בפייסבוק, ואהבתי את המוצרים שמשדרים איכות, עיצוב ואמירה ומסר חשוב ומיוחד .
אני ממליצה לכן להתעדכן במוצרים חדשים ובתמונות הנפלאות בעמוד הפייסבוק של Open your heart
המתנה הרביעית היא ספר עיצוב משגע - Homespun style של המעצבת סלינה לייק, ספר שהוא חגיגה של רעיונות, השראה וסטייל. את הספר רכשתי כמו הרבה ספרים אחרים השנה,
באתר מומלץ שנקרא Book depository המציע מבחר ספרים ענק, ולא מחייב בדמי משלוח לארץ.
הצמידים של לילי שרון מעצבת המותג Lilyja נכנסו היישר לרשימת ה-wish list שלי ברגע שראיתי אותם,
השילוב של צמיד - תכשיט אהוב עליי במיוחד לאחרונה, סגנון עדין ומתוחכם והעובדה שניתן לבחור את המילים
שרקועות על פלטת הצמיד היתה מבחינתי מושלמת. לא עבר הרבה זמן והצמידים נרכשו ויצאו מרשימת ה-wish list אני בחרתי את המילים LOVE ו... DREAM כמובן, יומיים לאחר שהוזמנו כבר אספתי את הצמידים שאהובים עליי במיוחד ומעניקים לי המון השראה. המתנה החמישית היא צמיד של Lilyja (הזוכה תוכל לבחור את המילה שמוטבעת עליו)
תוכלו להתרשם מהקולקציה של Lilyja בעמוד הפייסבוק של המותג. מה צריך לעשות בכדי להשתתף בהגרלה ? 1.
להשאיר תגובה בפוסט עם כתובת המייל. 2. לא צריך ללחוץ לייק על עמוד הפייסבוק של הבלוג ... זה אפשרי.
לא צריך לשתף את הפוסט על ההגרלה בפייסבוק ... זה יהיה נחמד.
וגם לא צריך לענות על אף שאלה... אבל אשמח אם תכתבו בתגובה מה הפוסט האהוב עליכם. *(כמובן שרק מנויה יכולה להשתתף בהגרלה ולכן אם עדיין לא נרשמתן, גשו לתיבת הרישום בצד שמאל של הבלוג למעלה, רשמו את המייל לקבלת עדכונים ואל תשכחו לאשר את הלינק שישלח למייל שלכם אחרי הרישום)
(כל אחת מהמתנות שמפורסמות תשלח לאחת מחמש מנויות שיזכו בהגרלה) *אין אפשרות בחירה למתנה שתישלח. הבחירה וההגרלה תיערך ע"י האתר Random.org
ההגרלה תסתיים בתאריך 15.5.13 ואז אפרסם בפוסט את שמות חמשת הזוכות.
*במידה והזוכה לא מופיעה כמנויה בבלוג, תעבור המתנה לזוכה הבאה. *מייל ישלח לזוכה. במידה והזוכה לא תיצור קשר עד שלושה ימים לאחר הזכייה,הזכייה תעבור לזוכה הבא.
(*פוסט ההגרלה נכתב בלשון נקבה, אך מיועד לשני המינים) עדכון : 15.5.2013
הזוכות בהגרלה :
1. במתנה הראשונה- שרשרת של המותג קולולוש זכתה- sarahmse27@gmail.com
2. במתנה השניה - חישוק קרושה של Babytogo זכתה - lironb_@walla.co.il
3. במתנה השלישית - ערכה של המותג Open your heart זכתה - miriamyoskovich@walla.co.il
4. במתנה הרביעית - ספר העיצוב Homespun style - זכתה carmitgz@gmail.com
5. במתנה החמישית- צמיד של המותג Lilyja זכתה - shahar.almogi@hotmail.com
תודה רבה לכל המשתתפות והמגיבות ! פורסם על ידי
Are you ready for summer ? יום שבת, 4 במאי 2013
אתם מוכנים לקיץ ? כי אני ממש לא. בתור חובבת חורף ידועה, השרב הפתיע אותי. שמעתי את התחזית, קלטתי את קולקציות הקיץ בחלונות הראווה,
ראיתי את מודעות בגדי הים במגזינים.
כובע- H&M, צמיד KIM&ZOZI, נעלי אספדריל - Soludos מאתר Belle&Sue
השבוע פתאום לא מצאתי מה ללבוש, התלבטתי בבחירת הלק, השיער. פזור או אסוף? ושמחתי ששריינתי תור לפדיקוריסטית כבר לפני שבועיים. ומכיוון שהעונה הארוכה ממש לא אהובה עליי. החלטתי להזכיר לעצמי מה אני דווקא כן אוהבת בקיץ, ולא להתמקד בלחות, בדביקות ובהצמדות הנואשת לטיפת קור מהמזגן. בקרוב פוסט קיץ מיוחד, צבעוני וקריר !
חמישה לאהוב - instalove !